
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοιθ. 58541 (1) 

Στοιχεία αξιολόγησης επενδύσεων, βαθμολόγηση και λοι¬ 
πές λεπτομέρειες εφαρμογής των κριτηρίων υπαγω¬ 
γής των επενδύσεων ή και προγραμμάτων χρηματοδο¬ 
τικής μίσθωσης εξοπλισμού στις διατάξεις του Ν. 
2601/98. Καθορισμός του κοινού ελάχιστου ποσοστού 
του συνόλου των βαθμών, που προβλέπεται στην περί¬ 
πτωση (ζ)τηςπαραγρ. 1 του άρθρου 7του Ν. 2601/98" 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 2601/98, “Ενισχύσεις Ιδιωτικών 
Επενδύσεων για την Οικονομική & Περιφερειακή Ανάπτυ¬ 
ξη της Χώρας" (ΦΕΚ81 Α715.4.98 και ειδικότερα το άρθρο 
7 παράγραφος 1 περίπτωση (ζ) αυτού. 

2. Τις διατάξεις του Ν. 1558/85 (ΦΕΚ 137/Α/26.7.85) “Κυ¬ 
βέρνηση και Κυβερνητικά Οργανα”, όπως ισχύει (ΦΕΚ 
137/Α/26.7.85), αποφασίζουμε: 

ΚΕΦΑΛΑΙΟ I 

ΕΚΤΙΜΗΣΗ ΒΙΩΣΙΜΟΤΗΤΑΣ 
Άρθρο 1 

Κριτήρια Εκτίμησης της Βιωσιμότητας 

Για την εκτίμηση της βιωσιμότητας, λαμβάνονται υπόψη 
τα ακόλουθα κριτήρια: 

1. Τα χαρακτηριστικά του φορέα και ειδικότερα η εμπει¬ 
ρία του, η κλίμακα και τα αποτελέσματα των δραστηριοτή¬ 
των του στο παρελθόν, η φερεγγυότητα και οικονομική του 
επιφάνεια καθώς και η τεκμηριωμένη δυνατότητα διάθε¬ 
σης των ιδίων κεφαλαίων για την κάλυψη των χρηματοδο¬ 
τικών αναγκών της επιχείρησης (κάλυψη ίδιας συμμετοχής 
στην επένδυση και του αναγκαίου κεφαλαίου κίνησης). Γ ια 
υφιστάμενες επιχειρήσεις λαμβάνονται υπόψη καιτα οικο¬ 
νομικά τους αποτελέσματα στο πρόσφατο παρελθόν κα¬ 
θώς και η παρούσα οικονομική τους κατάσταση. 

Η εμπειρία του φορέα εξετάζεται με βάση την προηγού¬ 
μενη δραστηριότητα της επιχείρησης ή/και των μετόχων 
αυτής σε τομείς σχετικούς με την προτεινόμενη επένδυση. 

Η κλίμακα και τα αποτελέσματα των δραστηριοτήτων αφο¬ 
ρούν τα ποσοτικά μεγέθη παραγωγής και πωλήσεως, το φά¬ 
σμα δραστηριοτήτων που αναπτύσσει, τις αγορές στις οποί¬ 


ες απευθύνεταιτα οικονομικά μεγέθη της επιχείρησης που υ¬ 
ποβάλει το αίτημα καθώς επίσης και συγγενών αυτής εται¬ 
ρειών (μητρικές, θυγατρικές, εταιρείες του ιδίου ομίλου). 

Στα πλαίσια εξέτασης της φερεγγυότητας, εξετάζεται η 
φερεγγυότητα τόσο του φορέα της επένδυσης όσο και ε¬ 
κείνη των κύριων μετόχων ή εταίρων που ελέγχουν την 
πλειοψηφία των συμφερόντων του. Σε περίπτωση ύπαρ¬ 
ξης και άλλων εταιρειώντων οποίων η πλειοψηφία των συμ¬ 
φερόντων ελέγχεται από τους κύριους μετόχους του φο¬ 
ρέα της επένδυσης ελέγχεται η φερεγγυότητα και των ε¬ 
ταιρειών αυτών. Σε περίπτωση υπό σύσταση εταιρειών, ε¬ 
λέγχεται η φερεγγυότητα των φυσικών ή νομικών προσώ¬ 
πων που υποβάλλουν την αίτηση υπαγωγής καθώς και των 
εταιρειών των οποίων τυχόν ελέγχουν την πλειοψηφία των 
συμφερόντων της εταιρείας. 

Κατά την εξέταση της φερεγγυότητας λαμβάνεται υπό¬ 
ψη και τυχόν ύπαρξη δυσμενών στοιχείων συναλλακτικής 
τάξης. 

Η δυνατότητα διάθεσης των ιδίων κεφαλαίων που είναι α¬ 
ναγκαία για την κάλυψη της ίδιας συμμετοχής στην επένδυ¬ 
ση και το κεφάλαιο κίνησης, πρέπει να τεκμηριώνεται από 
την ύπαρξη ρευστών διαθεσίμων των μετόχων ή εταίρων ή 
χρεώγραφων ή τίτλων ή και άλλου είδους περιουσιακών 
στοιχείων τους που κατά την εκτίμηση της υπηρεσίας και αρ¬ 
μόδιας γνωμοδοτικής επιτροπής είναι ευκόλως ρευστοποιή¬ 
σιμα στα χρονικά πλαίσια της υλοποίησης της επένδυσης. 

Στις περιπτώσεις υφισταμένων επιχειρήσεων που σύμφω¬ 
να με την αίτηση υπαγωγής προγραμματίζουν την κάλυψη, 
μερικά ή ολικά, της ίδιας συμμετοχής με υφιστάμενα έκτα¬ 
κτα αποθεματικά, στα πλαίσια εξέτασης της δυνατότητας 
διάθεσης των ιδίων κεφαλαίων γιατ. ιν κάλυψή της πρέπει να 
τεκμηριώνεται η ύπαρξη στην εταιρεία των λειτουργικών 
αυτών κεφαλαίων με την μορφή των διαθεσίμων. 

2. Οι προοπτικές κερδοφόρας δραστηριότητας της επι¬ 
χείρησης που θα δημιουργηθεί ή της ήδη υφιστάμενης, 
στο βαθμό που επηρεάζεται από την προτεινόμενη επέν¬ 
δυση, πρόγραμμα ή επιχειρηματικό σχέδιο σε σύγκριση 
και με την εκτίμηση της κατάστασης - προοπτικών των α¬ 
γορών του κλάδου στο οποίο εντάσσεται. 

Οι προοπτικές κερδοφόρας δραστηριότητας εξετάζονται 
με βάση τις εκτιμήσεις των αποτελεσμάτων μετά την υλο¬ 
ποίηση της επένδυση οι οποίες γίνονται με παραδοχές που 
ανταποκρίνονται στις δυνατότητες της επιχείρησης και τις 
συνθήκες των αγορών. Από τα προβλεπόμενα αποτελέσμα¬ 
τα θα πρέπει να προκύπτει ικανοποιητική κερδοφορία του ε- 

πενδυτικού προγράμματος και η δυνατότητα της επιχείρη¬ 
σης να καλύπτει τις τακτής λήξης υποχρεώσεις της. 

3. Η πληρότητα του επιχειρηματικού σχεδιααμού της επέν¬ 
δυσης ή/και του προγράμματος χρηματοδοτικής μίσθωσης 
και η οργάνωση της επιχείρησης που την πραγματοποιεί. 

Η πληρότητα του επιχειρηματικού σχεδιααμού της επέν¬ 
δυσης εξετάζεται με βάση την επαρκή τεκμηρίωση για την 
καταλληλότητα του τόπου εγκατάστασης και την εξασφάλι¬ 
ση των πρώτων υλών και λοιπών συντελεστών παραγωγής 
(ενέργεια, ανθρώπινο δυναμικό κλπ.), την αρτιότητα της ε¬ 
πενδυτικής πρότασης που αφορά τον τεχνικό σχεδίασμά, 
την τεκμηρίωση της δυνατότητας εξασφάλισης των προ- 
βλεπομένων πωλήσεων, την πρόβλεψη υποδομών αναγκαί¬ 
ων για την λειτουργία (δίκτυα πωλήσεων), και γενικά την ε¬ 
παρκή παρουσίαση και τεκμηρίωση όλωντων στοιχείωνπου 
διασφαλίζουν την βιώσιμη λειτουργία της επένδυσης. 

Η οργάνωση της εταιρείας κρίνεται με βάση την τεχνο¬ 
λογική της επάρκεια, την οργανωτική δομή της, την στελέ- 
χωσή της με ανθρώπινο δυναμικό καθώς και την εφαρμογή 
σύγχρονων μεθόδων και εργαλείων οργάνωσης όπως η μη¬ 
χανοργάνωση των λειτουργιών με χρήση Η/Υ, τυποποίη¬ 
σης διαδικασιών και διασφάλιση ποιότητας (150) κλπ. 

ΚΕΦΑΛΑΙΟ II 

ΚΡΙΤΗΡΙΑ ΠΡΟΤΕΡΑΙΟΤΗΤΑΣ - ΥΠΑΓΩΓΗΣ 
ΚΑΙ ΒΑΘΜΟΛΟΓΗΣΗ ΤΟΥΣ 

Άρθρο 2 

Κοινά κριτήρια προτεραιότητας - υπαγωγής των βιώσι¬ 
μων επενδύσεων ή / και προγραμμάτων χρηματοδοτικής 
μίσθωσης εξοπλισμού όλων των τομέων οικονομικής δρα¬ 
στηριότητας. 

1. Η αύξηση της απασχόλησης και ιδίως η δημιουργία νέ¬ 
ων μόνιμων θέσεων εξαρτημένης εργασίας για μακρό χρο¬ 
νικό διάστημα: 

Παρέχονται μέχρι τέσσερις (4) βαθμοί ως εξής: 

- Τέσσερις (4) βαθμοί για την δημιουργία άνω των εκατό 
(100) νέων μόνιμων θέσεων απασχόλησης. 

-Τρεις (3) βαθμοί γιατην δημιουργία πενήντα μέχρικαιε- 
κατό (50 -100) νέων μόνιμων θέσεων απασχόλησης. 

- Δύο (2) βαθμοί για την δημιουργία δέκα μέχρι και σαρά¬ 
ντα εννέα (10 - 49) νέων μόνιμων θέσεων απασχόλησης. 

- Ένας (1) βαθμός για την δημιουργία μίας μέχρι και εν¬ 
νέα (1 - 9) νέων μόνιμων θέσεων απασχόλησης. 

Για την εφαρμογή του κριτηρίου αυτού εφαρμόζονται α¬ 
νάλογα οι ρυθμίσεις του δεύτερου, του τρίτου του πέμπτου, 
του έκτου και του έβδομου εδαφίου της περίπτωσης (α) της 
παραγράφου (2) του άρθρου 6 του Ν.2601/98 και νοούνται 
οι θέσεις απασχόλησης που δημιουργούνται από την επέν¬ 
δυση ή το πρόγραμμα απόκτησης εξοπλισμού με χρηματο¬ 
δοτική μίσθωση μέσα στην πρώτη πενταετία (5 έτη) από την 
ολοκλήρωση και πιστοποίησή τους. 

2. Ο βαθμός ιδίας συμμετοχής στην επένδυση και στο 
κεφάλαιο κίνησης: 

Παρέχονται μέχρι πέντε (5) βαθμοί, ως εξής: 

• α.σκέλος: βαθμός ίδιας συμμετοχής στην επένδυση. 

- Τρεις (3) βαθμοί για την σε ποσοστό άνω του 50% ιδία 
συμμετοχή του φορέα στην συνολική δαπάνη της επένδυ¬ 
σης. 

- Δύο (2) βαθμοί για την σε ποσοστό άνω του 41 % και μέ¬ 
χρι 50% ιδία συμμετοχή! του φορέα στην συνολική δαπάνη 
της επένδυσης 

Δεν παρέχονται βαθμοί για την σε πο σοστό μέχρι και 40% 
ιδία συμμετοχή του φορέα στη συνολική δαπάνη της επέν¬ 
δυσης. 

Για την εφαρμογή του παρόντος κριτηρίου: 


α) Ως συνολική δαπάνη της επένδυσης νοείται το κόστος 
της επένδυσης συνυπολογισμένου και του κόστουςτου ε¬ 
ξοπλισμού που αποκτάται με χρηματοδοτική μίσθωση, 
σύμφωνα με το κόστος που γίνεται δεκτό κατά την αξιολό¬ 
γηση της βιωσιμότητας της επένδυσης και 
β) Στη συνολική δαπάνη της επένδυσης, δεν περιλαμβά¬ 
νεται η αξία του οικοπέδου. 

• β σκέλος: Βαθμός ίδιας συμμετοχής στο κεφάλαιο κί¬ 
νησης που απαιτείται για την λειτουργία της επένδυσης ή 
/και του προγράμματος χρηματοδοτικής μίσθωσης 
(ΑΚΚΕΠ): 

Παρέχονται μέχρι δύο (2) βαθμοί, για την χρηματοδότη¬ 
ση από τον φορέα του προβλεπομένου αναγκαίου κεφα¬ 
λαίου κίνησης (ΑΚΚΕΠ), ως εξής: 

- Για τη χρηματοδότηση από το φορέα κατά 15% εως και 
35% του ΑΚΚΕΠ, παρέχονται ένας (1) βαθμός. 

- Για τη χρηματόδηση από το φορέα, πάνω από 35% του 
Α.Κ.Κ.Ε.Π., παρέχονται δύο (2) βαθμοί. 

Για τους σκοπούς εφαρμογής του παρόντος εδαφίου : 
α) ο υπολογισμός του ΑΚΚΕΠ βασίζεται στις προβλέψεις 
που εκτιμώνται από την υπηρεσία στο πλαίσιο της αξιολό¬ 
γησης και 

β) ως ΑΚΚΕΠ νοείται για μεν νεοϊδρυόμενες επιχειρήσεις 
το εκτιμώμενο αναγκαίο κεφάλαιο εκκίνησης για δε υφι¬ 
στάμενες επιχειρήσεις το εκτιμώμενο αναγκαίο πρόσθετο 
μόνιμο κεφάλαιο κίνησης που προκύπτει από την λειτουρ¬ 
γία της εξεταζόμενης επένδυσης ή / και προγράμματος 
χρηματοδοτικής μίσθωσης. 

Στις περιπτώσεις νεοϊδρυόμενων επιχειρήσεων που 
πραγματοποιούν επενδύσεις ή / και προγράμματα χρημα¬ 
τοδοτικής μίσθωσης εξοπλισμού για ίδρυση παραγωγικών 
μονάδων, το χρηματοδοτούμενο από τον φορέα μέρος του 
αναγκαίου κεφαλαίου εκκίνησης πρέπει να αποτελέσει πε¬ 
ραιτέρω αύξηση σε μετρητά του εταιρικού ή μετοχικού κε¬ 
φαλαίου. Ανάλογος όρος πρέπει να τίθεται οτην οικεία α¬ 
πόφαση υπαγωγής ο οποίος δεν μπορεί να τροποποιηθεί 
στην συνέχεια. 

Αν λόγω της φύσης της επένδυσης ή / και προγράμματος 
χρηματοδοτικής μίσθωσης προκύπτει ότι από την λειτουρ¬ 
γία του δεν δημιουργείται πρόσθετο αναγκαίο μόνιμο, κε¬ 
φάλαιο κίνησης, το παρόν σκέλος του κριτηρίου δεν βαθ¬ 
μολογείται. 

Στις περιπτώσεις υφιστάμενων επιχειρήσεων που πραγ¬ 
ματοποιούν επενδύσεις ή και προγράμματα χρηματοδοτι¬ 
κής μίσθωσης εξοπλισμού για επέκταση, εκσυγχρονισμό 
κλπ. λειτουργουσών μονάδων ή για ίδρυση νέας μονάδας, 
το χρηματοδοτούμενο από τον φορέα μέρος του πρόσθε¬ 
του αναγκαίου μόνιμου κεφαλαίου κίνησης πρέπει είτε να α- 
ποτελέσει περαιτέρω αύξηση σε μετρητά του εταιρικού ή 
μετοχικού κεφαλαίου είτε να γίνει ισόποση παρακράτηση 
καθαρών κερδών για δημιουργία έκτακτου αποθεματικού 
πριν την ολοκλήρωση και έναρξη της παραγωγικής λειτουρ¬ 
γίας, εφόσον τα προβλεπόμενα από την υπηρεσία καθαρά 
κέρδη προς διανομή επαρκούν. Ανάλογος όρος πρέπει νατί- 
θεται στην οικεία απόφαση υπαγωγής ο οποίος δεν μπορεί 
να τροποποιηθεί στη συνέχεια. 

3. Δυναμισμός και επιτυχία στις προγενέστερες και υφι¬ 
στάμενες δραστηριότητες της επιχείρησης και των εταίρων 
που ελέγχουν την πλειοψηφία των συμφερόντων της ή των 
εταίρων σε περίπτωση νεοϊδρυόμενων επιχειρήσεων 
Παρέχονται από ένας (1) μέχρι και τέσσερις (4) ακέραιοι 
βαθμοί ανάλογα με το δυναμισμό και την επιτυχία του φο¬ 
ρέα της επένδυσης και των εταίρων που ελέγχουν την πλει¬ 
οψηφία του ή των εταίρων σε περίπτωση νεοιδρυομένων ε¬ 
πιχειρήσεων, στις προγενέστερες και τις υφιστάμενες 
δραστηριότι ιτές τους, κατά την κρίση της αρμόδιας 

Γνωμοδοτικής Επιτροπής, η οποία λαμβάνει υπόψη της με¬ 
ταξύ άλλων και τα εξής στοιχεία: 

α) Την εξέλιξη του κύκλου εργασιών και των προ απο¬ 
σβέσεων κερδών του υφιστάμενου φορέα της επένδυσης 
ή σε περίπτωση νεοσύστατου ή υπό σύσταση φορέα, την ε¬ 
ξέλιξη του κύκλου εργασιών και των προ αποσβέσεων κερ- 
δώντων εταιριών που συμμετέχουν στο νέο φορέα ή των ε¬ 
ταιριών στις οποίες συμμετέχουν κατά πλειοψηφία ή διευ¬ 
θύνουν τα φυσικά πρόσωπα τα οποία είναι κύριοι μέτοχοι 
του προς αξιολόγηση φορέα της επένδυσης. 

β) Την ανάληψη επενδυτικών και επιχειρηματικών πρω¬ 
τοβουλιών κατά το πρόσφατο παρελθόν και το βαθμό επι¬ 
τυχίας τους, από τον προς αξιολόγηση φορέατης επένδυ¬ 
σης ή απότους εταίρουςπου ελέγχουν τηνπλειοψηφία του 
ή από επιχειρήσεις των οποίων οι εταίροι ελέγχουν την 
πλειοψηφία τους. 

4. Η πραγματοποίηση της επένδυσης ή / κα του προγράμ¬ 
ματος χρηματοδοτικής μίσθωσης εξοπλισμού στις περιοχές 
της Επικράτειας με τη μεγαλύτερη ενίσχυση και στις περιο¬ 
χές όπου έχουν συναφθεί τοπικά σύμφωνα απασχόλησης 

Παρέχονται έως πέντε (5) βαθμοί ως εξής : 

- Στις επενδύσεις ή / και προγράμματα χρηματοδοτικής 
μίσθωσης εξοπλισμού που πραγματοποιούνται στην πε¬ 
ριοχή Α’ένας (1) βαθμός. 

- Στις επενδύσεις ή / και προγράμματα χρηματοδοτικής 
μίσθωσης εξοπλισμού που πραγματοποιούνται στην πε¬ 
ριοχή Β'δύο (2) βαθμοί. 

- Στις επενδύσεις ή / και προγράμματα χρηματοδοτικής 
μίσθωσης εξοπλισμού που πραγματοποιούνται στην πε¬ 
ριοχή Γ’ τρεις (3) βαθμοί. 

- Στις επενδύσεις ή / και προγράμματα χρηματοδοτικής 
μίσθωσης εξοπλισμού που πραγματοποιούνται στην πε¬ 
ριοχή Δ' τέσσερις (4) βαθμοί. 

- Στις επενδύσεις ή / και προγράμματα χρηματοδοτικής μί¬ 
σθωσης εξοπλισμού που πραγματοποιούνται σε τμήματα 
της επικράτειας στα οποία έχουν συναφθεί τοπικά σύμφωνα 
απασχόλησης παρέχεται επιπρόσθετα ένας (1) βαθμός. 

5. Ο αριθμός και η σημασία των επενδυτικών σχεδίων ή / 
και προγραμμάτων χρηματοδοτικής μίσθωσης εξοπλισμού 
ή / και επιχειρηματικών σχεδίων του φορέα, που έχουν υ¬ 
παχθεί στις ενισχύσεις επιχορήγησης και επιδότησης του 
Ν. 1892/90 και του παρόντος: 

Παρέχονται μέχρι τρεις (3) βαθμοί ως εξής: 

- Τρεις (3) βαθμοί, στις περιπτώσεις που δεν έχει γίνει 
καμμία υπαγωγή στις ενισχύσεις της επιχορήγησης και ε¬ 
πιδότησης ή/ και επιδότησης χρηματοδοτικής μίσθωσης, 
του Ν. 1892/90 ή / Ν.2601/98, επένδυσης ή / και προγράμ¬ 
ματος χρηματοδοτικής μίσθωσης εξοπλισμού ή επιχειρη¬ 
ματικού σχεδίου. 

- Δύο (2) βαθμοί στις περιπτώσεις που έχει γίνει μία ή και 
περισσότερες υπαγωγές στις ενισχύσεις της επιχορήγη¬ 
σης και επιδότησης ή / και επιδότησης χρηματοδοτικής μί¬ 
σθωσης του Ν.1892/90 ήτου Ν.2601/98 επένδυσης ή / και 
προγράμματος χρηματοδοτικής μίσθωσης εξοπλισμού ή 
επιχειρηματικού σχεδίου ή οποία (-ες) δεν κρίνεται από 
πλευράς μεγέθους ως ιδιαίτερα σημαντική (-ες) σε σχέση 
με το πρό της πραγματοποίησης της μέγεθος της μονά- 
δας(-ων) στην οποία αναφέρεται. 

Δεν παρέχονται βαθμοί στις περιπτώσεις που έχουν γίνει 
μία ή περισσότερες υπαγωγές στις ενισχύσεις της επιχο¬ 
ρήγησης και επιδότησης ή / και επιδότησης χρηματοδοτι¬ 
κής μίσθωσης του Ν. 1892/90 ή του Ν.2601 /98 επένδυσης ή 
/ και προγράμματος χρηματοδοτικής μίσθωσης εξοπλι¬ 
σμού ή επιχειρηματικού σχεδίου και η οποία από πλευράς 
μεγέθους κρίνεται ιδιαίτερα σημαντική (ες) σε σχέση με το 
πρό της πραγματοποίησής της μέγεθος της μονάδας. 


Για τη εφαρμογή του παρόντος κριτηρίου: 
α) ως υπαγωγές που έχουν γίνει νοούνται τόσο εκείνες 
που αφορούν στην μονάδα ΟΓην οποία πρόκειται να πραγ¬ 
ματοποιηθεί η εξεταζόμενη επένδυση ή / και πρόγραμμα 
χρηματοδοτικής μίσθωσης ή επιχειρηματικό σχέδιο όσο 
και εκείνες που αφορούν σε άλλες μονάδες του φορέα και 
β) ο φορέας υποβάλλει μαζί με την αίτηση υπαγωγής, υ¬ 
πεύθυνη δήλωση στην οποία αναφέρει τα πλήρη στοιχεία 
των αποφάσεων υπαγωγής στον Ν .2601/98 και τον Ν. 1892/ 
90 που έχουν μέχρι την υποβολή της αίτησής του εκδοθεί. 
Σε περίπτωση διαπίστωσης απόκρυψης στοιχείων, έχει ε¬ 
φαρμογή η διάταξη του τρίτου εδαφίου της παραγ.29 του 
άρθρου 6του Ν.2601/98. 

Άρθρο 3 

Πρόσθετα κριτήρια προτεραιότητας - υπαγωγής των βιώ¬ 
σιμων επενδύσεων ή/ και προγραμμάτων χρηματοδοτικής 
μίσθωσης εξοπλισμού, των μεταποιητικών και μεταλλευτι¬ 
κών επιχειρήσεων καθώς και των επιχειρήσεων της περί¬ 
πτωσης (η) της παρ. 1 του άρθρου 3 του Ν.2601/98. 

1. Η προοπτική δυναμικής ανάπτυξης του κλάδου στο ο¬ 
ποίο πραγματοποιείται η επένδυση ή / και το πρόγραμμα: 
Παρέχονται μέχρι τρεις (3) βαθμοί ως εξής: 

- Τρεις (3) βαθμοί στις επενδύσεις ή/και προγράμματα 
χρηματοδοτικής μίσθωσης που πραγματοποιούνται σε 
κλάδους οι οποίοι κρίνεται ότι εμφανίζουν προοπτικές δυ¬ 
ναμικής ανάπτυξης βάσει της εξέλιξης του κύκλου εργα¬ 
σιών τους, της αύξησης του μέσου ποσοστού κερδοφο¬ 
ρίας τους και της μη ύπαρξης αργούντος δυναμικού. 

- Δύο (2) βαθμοί στις επενδύσεις ή/και προγράμματα 
χρηματοδοτικής μίσθωσης που πραγματοποιούνται σε 
κλάδους οι οποίοι κρίνεται ότι εμφανίζουν μικρή αύξηση ή 
στασιμότητα στην ανάπτυξή τους βάσει της εξέλιξης του 
κύκλου εργασιών τους, του μέσου ποσοστού κερδοφορίας 
τους καιτηςτυχόν ύπαρξης αργούντος δυναμικού. 

- Δεν παρέχονται βαθμοί στις επενδύσεις ή/και προγράμ¬ 
ματα χρηματοδοτικής μίσθωσης που πραγματοποιούνται 
σε κλάδους οι οποίοι κρίνεται ότι εμφανίζουν φθίνουσαπο¬ 
ρεία στην ανάπτυξή τους βάσει της εξέλιξης του κύκλου 
εργασιών τους, του μέσου ποσοστού κερδοφορίας τους 
καιτηςτυχόν ύπαρξης αργούντος δυναμικού. 

Γιατην εφαρμογή του παρόντος κριτηρίου: 
α) Ως κλάδος νοείται ο τριψήφιος κλάδος που προκύπτει 
από το ιεραρχικά δομημένο τριψήφιο σύστηματαξινόμησης 
κλάδων ΣΤΑΚΟΔ -91 της Ε.Σ.Υ.Ε., είτε αυτός που προκύπτει 
από περαιτέρω από- ομαδοποίησητουτριψήφιου κλάδου, ε¬ 
φόσον κάτι τέτοιο είναι αναγκαίο λόγω της φύσης του αντι¬ 
κειμένου της εξεταζόμενης παραγωγικής μονάδας. 

β) Στις περιπτώσεις που η παραγωγική μονάδα στην ο¬ 
ποία αναφέρεται ή επένδυση ή/ και το πρόγραμμα είναι το¬ 
πικής σημασίας κρίνονται οι προοπτικές δυναμικής ανά¬ 
πτυξης του κλάδου στην συγκεκριμένη περιοχή. 

2.0 χαρακτηρισμός των προϊόντων που πρόκειται να πα- 
ραχθούν ως νέων ή ως προϊόντων εξαιρετικά προηγμένης 
τεχνολογίας ή η παραγωγή ηλεκτρισμού από την εκμετάλ¬ 
λευση ήπιων μορφών ενέργειας: 

Παρέχονται τέσσερις (4) βαθμοί στις εξής περιπτώσεις: 
α) Στις επενδύσεις ή / και προγράμματα χρηματοδοτικής 
μίσθωσης εξοπλισμού που αναφέρονται στην παραγωγή 
προϊόντων τα οποία κατά τις διατάξεις του Ν.2601/ 98 έ¬ 
χουν χαρακτηριστεί ως νέα προϊόντα ή ως προϊόντα εξαι¬ 
ρετικά προηγμένης τεχνολογίας ή 
β) Στις επενδύσεις ή / και προγράμματα χρηματοδοτικής 
μίσθωσης εξοπλισμού των επιχειρήσεων που αναφέρονται 
στην περίπτωση (γ) της παραγράφου 1 του άρθρου 7 του 
Ν.2601/98 εφόσον οι επενδύσεις τους αφορούν στην πα- 

ραγωγή ηλεκτρισμού από την εκμετάλλευση ήπιων μορ¬ 
φών ενέργειας. 

Για τους σκοπούς εφαρμογής του κριτηρίου αυτής της 
παραγράφου: 

- Δεν είναι δυνατή η βαθμολόγηση επένδυσης ή / και προ¬ 
γράμματος σωρρευτικά με βάση το (α) και το (β) εδάφιο 
της παρούσας παραγράφου. 

- Δεν είναι δυνατή η βαθμολόγηση επένδυσης ή / και προ¬ 
γράμματος παραγωγής ηλεκτρισμού από την εκμετάλλευ¬ 
ση ήπιων μορφών ενέργειας σωρρευτικά με βάση το (β) ε¬ 
δάφιο της παρούσας παραγράφου και το κριτήριο της πα¬ 
ραγράφου 4 πιο κάτω. 

γ) Σε περιπτώσεις μεικτών προτάσεων οι παραπάνω βαθ¬ 
μοί παρέχονται μόνο:' 

- προκειμένου για επενδύσεις παραγωγής νέων προϊό¬ 
ντων και προϊόντων εξαιρετικά προηγμένης τεχνολογίας ε¬ 
φόσον άνω του 50% των πωλήσεων προϊόντων που θα πα- 
ραχθούν από τις υπό αξιολόγηση επενδύσεις, αφορούν 
πωλήσεις των παραπάνω προϊόντων και 

- προκειμένου για επενδύσεις παραγωγής ηλεκτρισμού 
από την εκμετάλλευση ήπιων μορφών ενέργειας, εφόσον 
άνω του 50% του κόστους της επένδυσης αφορά δαπάνες 
των επενδύσεων αυτών. 

3. Η ανταγωνιστικότητα των προϊόντων που πρόκειται να 
παραχθούν σε διεθνές επίπεδο : 

Παρέχονται μέχρι τέσσερις (4) βαθμοί στις επενδύσεις ή 
/καιπρογράμματα χρηματοδοτικής μίσθωσης επιχειρήσε¬ 
ων που τα προϊόντα τους εκτιμάται ότι διαθέτουν ανταγω¬ 
νιστικότητα σε διεθνές επίπεδο ως εξής: 

- Τέσσερις (4) βαθμοί για εκτιμούμενες κατ’ αξία πωλή- 
σεις στη διεθνή αγορά τάξης ανώτερης του 51 % του συνό¬ 
λου των πωλήσεων. 

- Τρεις (3) βαθμοί για εκτιμούμενες κατ’ αξία πωλήσεις 
στη διεθνή αγορά τάξης ανώτερης του 30% έως και 51% 
του συνόλου των πωλήσεων. 

-Δύο (2) βαθμοί για εκτιμούμενες κατ’ αξία πωλήσεις στη 
διεθνή αγορά τάξης ανώτερης του 15% έως και 30% του 
συνόλου των πωλήσεων. 

- Μηδέν (0) βαθμοί για εκτιμούμενες κατ' αξία πωλήσεις 
στη διεθνή αγορά τάξης ίσης ή μικρότερη του 15% του συ¬ 
νόλου των πωλήσεων. 

Για τους σκοπούς της εφαρμογής του κριτηρίου αιπής 
της παραγράφου: 

α) Για τον υπολογισμό του θαλαμβάνεται υπόψη ο μέσος 
όρος προβλεπόμενων πωλήσεων στη διεθνή αγορά και συ¬ 
νολικών πωλήσεων σε αξία, της πρώτης 5ετίας μετά την ο¬ 
λοκλήρωση της επένδυσης. 

β) Η βαθμολόγηση του κριτηρίου θα γίνεται τόσο σε περ 1 - 
πτώσεις ίδρυσης ή επέκτασης παραγωγικών μονάδων όσο 
και σε κάθε εξεταζόμενη επένδυση ή / και πρόγραμμα που α¬ 
πλώς αφορά στη παραγωγική μονάδα της οποίας τα προϊό¬ 
ντα εκτιμάται ότι διαθέτουν διεθνή ανταγωνιστικότητα. 

4. Συμβολή στην εξοικονόμηση ενέργειας, στην προστα¬ 
σία του περιβάλλοντος και τη μείωση της ρύπανσης: 

Παρέχονται μέχρι τέσσερις (4) βαθμοί ως εξής: 

- Τέσσερις (4) βαθμοί στις επενδύσεις ή και προγράμματα 
χρηματοδοτικής μίσθωσης που αφορούν στην εξοικονόμη¬ 
ση ενέργειας ή την προστασία του περιβάλλοντος και μείω¬ 
ση της ρύπανσης, αν ποσοστό άνω του 80% της συνολικής 
δαπάνης της επένδυσης αφορά στους παραπάνω σκοπούς. 

- Τρεις (3) βαθμοί στις επενδύσεις ή / και προγράμματα 
χρηματοδοτικής μίσθωσης που αφορούν στη εξοικονόμη¬ 
ση ενέργειας ή την προστασία του περιβάλλοντος και μεί¬ 
ωση της ρύπανσης άν ποσοστό άνω του 50% και μέχρι 80% 
της συνολικής δαπάνης της επένδυσης αφορά στους πα¬ 
ραπάνω σκοπούς. 


- Δύο (2) βαθμοί στις επενδύσεις ή / και προγράμματα 
χρηματοδοτικής μίσθωσης άν ποσοστό άνω του 25% και 
μέχρι 50% της συνολικής δαπάνης της επένδυσης αφορά 
στους ανωτέρω σκοπούς. 

Για τους σκοπούς εφαρμογής του παρόντος κριτηρίου 
δεν είναι δυνατή η βαθμολόγηση επένδυσης ή /και προ¬ 
γράμματος χρηματοδοτικής μίσθωσης που αφορά σε παρα¬ 
γωγή ηλεκτρισμού από την εκμετάλλευση ήπιων μορφών ε¬ 
νέργειας σωρευτικά με βάση το παρόν κριτήριο και το κρι¬ 
τήριο του δεύτερου εδαφίου της παραγράφου 2 πιο πάνω. 

Γ ια την εφαρμογή του παρόντος κριτηρίου: 
α) Ως συνολική δαπάνη της επένδυσης νοείται το κόστος 
της επένδυσης συνυπολογιζομένου και του κόστους του ε¬ 
ξοπλισμού που αποκτάται με χρηματοδοτική μίσθωση, 
σύμφωνα με το κόστος που γίνεται δεκτό κατά την αξιολό¬ 
γηση της βιωσιμότητας της επένδυσης και 
β) Στη συνολική δαπάνη της επένδυσης, δεν περιλαμβά¬ 
νεται η αξία του οικοπέδου. 

5. Η μετεγκατάσταση λειτουργουσών μονάδων από την 
περιοχή Α’καθώς και η μετεγκατάσταση από άλλες περιο¬ 
χές εφόσον γίνεται για περιβαλλοντικούς λόγους: 

Παρέχονται τρεις (3) βαθμοί στις εξής περιπτώσεις: 
α) Στις επενδύσεις ή / και προγράμματα χρηματοδοτικής 
μίσθωσης που αφορούν και σε μετεγκατάσταση λειτουρ- 
γουσών παραγωγικών μονάδων από την περιοχή Α’στις 
λοιπές περιοχές του Ν.2601/98. 

Για να είναι δυνατή η βαθμολόγηση του σκέλους αυτού 
του κριτηρίου πρέπει να μετεγκαθίσταται όλη η παραγωγι¬ 
κή μονάδα ή 

β) Στις επενδύσεις ή / και προγράμματα χρηματοδοτικής 
μίσθωσης που αφορούν και σε μετεγκατάσταση που επι¬ 
βάλλεται για περιβαλλοντικούς λόγους λειτουργουσών 
παραγωγικών μονάδων από τις περιοχές Β’, Γ’, ή Δ’ του 
Ν.2601/98 σε άλλο σημείο της ίδιας ή άλλης περιοχής του 
ίδιου νόμου πλήντης Α’. 

Για να είναι δυνατή η βαθμολόγηση του σκέλους αυτού 
του κριτηρίου πρέπει: 

ί) να μετεγκαθίσταται όλη η παραγωγική μονάδα και 
ϋ) να έχει εκδοθεί απόφαση του αρμόδιου οργάνου για υ¬ 
ποχρεωτική μετεγκατάσταση της για περιβαλλοντικούς 
λόγους 

6. Ο βαθμός συμμετοχής των πρώτων και βοηθητικών υ¬ 
λών στο βιομηχανικό κόστος Παραγωγής ανά μονάδα 
προϊόντος: 

Παρέχονται μέχρι τέσσερις (4) βαθμοί ως εξής : 
-Τέσσερις (4) βαθμοί, στις περιπτώσεις συμμετοχής των 
πρώτων και βοηθητικών υλών σε ποσοστό μέχρι 30% στο 
βιομηχανικό κόστος παραγωγής ανά μονάδα προϊόντος. 

-Τρεις (3) βαθμοί στις περιπτώσεις συμμετοχήςτωνπρώ- 
των και βοηθητικών υλών σε ποσοστό μεγαλύτεροτου 30% 
και μέχρι 50% στο βιομηχανικό κόστος παραγωγής ανά μο¬ 
νάδα προϊόντος. 

- Δύο (2) βαθμοί στις περιπτώσεις συμμετοχής των πρώ¬ 
των και βοηθητικών υλών σε ποσοστό μεγαλύτεροτου 50% 
και μέχρι 80% στο βιομηχανικό κόστος παραγωγής ανά μο¬ 
νάδα προϊόντος. 

- Ένας (1) βαθμός στις περιπτώσεις συμ/χή, των πρώτων 
και βοηθητικών υλών σε ποσοστό άνω του 80%, στο βιομη¬ 
χανικό κόστος παραγωγής ανά μονάδα προϊόντος ή σε μο¬ 
νάδες φασόν. 

Γ ια την εφαρμογή του παρόντος κριτηρίου : 
α) Ως “πρώτες και βοηθητικές ύλες” νοούνται όλα τα χρη¬ 
σιμοποιούμενα υλικά παραγωγής και συσκευασίας του 
προϊόντος. 

β) Ως βιομηχανικό κόστος παραγωγής λαμβάνεται το κό¬ 
στος μετά αποσβέσεων. 

γ) Ως βιομηχανικό κόστος παραγωγής λαμβάνεται ο μέ¬ 
σος όρος του προβλεπόμενου βιομηχανικού κόστους πα¬ 
ραγωγής της πρώτης δετίας από τη ολοκλήρωση της επέν¬ 
δυσης ή και του προγράμματος. 

δ) Ως κόστος πρώτων και βοηθητικών υλών λαμβάνεται ο 
μέσος όρος του προβλεπόμενου κόστους πρώτων και βοη¬ 
θητικών υλών της πρώτης δετίας από τη ολοκλήρωση της 
επένδυσης ή και του προγράμματος 
ε) Ο υπολογισμός του κριτηρίου γίνεται βάσει των προ- 
βλέψεωντης Υπηρεσίας και της αρμόδιας γνωμοδοτικής ε¬ 
πιτροπής που αφορούν αποκλειστικά και μόνο την παρα¬ 
γωγική μονάδα στην οποία αναφέρεται η επένδυση ή / και 
το πρόγραμμα. 

7. Η πραγματοποίηση επενδύσεων για μείωση του κό¬ 
στους παραγωγής και διάθεσης από συνενούμενες μικρο- 
μεσαίες μεταποιητικές επιχειρήσεις. 

- Παρέχονται τρεις (3) βαθμοί στις επενδύσεις των μετα¬ 
ποιητικών επιχειρήσεων που προκύπτουν από την συνένω¬ 
ση τριών τουλάχιστον μικρομεσαίων μεταποιητικών επιχει¬ 
ρήσεων (Μ.Μ.Ε.) που η κάθε μία απασχολεί κατά μέσο όρο 
την τελευταία τριετία μέχρι την υποβολή της αίτησης μέχρι 
120 εργαζομένους και ποσοστό τουλάχιστον δ0% της συ¬ 
νολικής δαπάνης της επένδυσης να αφορά δαπάνες για 
μείωση του κόστους παραγωγής ή και διάθεσης σύμφωνα 
με την υπο περίπτωση (χχϋ) της περίπτωσης (α) της παρ. 1 
του Ν.2601/98. 

Για την εφαρμογή του παρόντος κριτηρίου: 
α) Ως μικρομεσαίες μεταποιητικές επιχειρήσεις νοούνται 
εκείνες που ο κύκλος εργασιών τους κατά την τελευταία 
τριετία δεν ξεπερνά κατά μέσο όρο το όριο που κάθε φορά 
καθορίζεται από την Τράπεζα της Ελλάδος για τον διαχω¬ 
ρισμό της Βιοτεχνίας από την Βιομηχανία. 

β) Ο φορέας της επένδυσης πρέπει να τεκμηριώνει πλή¬ 
ρως στον υποβαλλόμενο φάκελλο της αίτησης υπαγωγής 
την μείωση του κόστους παραγωγής και διάθεσης των 
προϊόντων της ενοποιημένης επιχείρησης που θα προκύ- 
ψει από την επένδυση. 

γ) Ως συνολική δαπάνη της επένδυσης νοείται το κόστος 
της επένδυσης συνυπολογιζομένου καιτου κόστους του ε¬ 
ξοπλισμού που αποκτάται με χρηματοδοτική μίσθωση, 
σύμφωνα με το κόστος που γίνεται δεκτό κατά την αξιολό¬ 
γηση της βιωσιμότητας της επένδυσης και 
δ) Στη συνολική δαπάνη της επένδυσης, δεν περιλαμβά¬ 
νεται η αξία του οικοπέδου. 

8. Η συμβολή στη δημιουργία και απασχολήση άλλων ε¬ 
πιχειρήσεων αναλόγως με το βαθμό των προερχομένων α¬ 
πό την εγχώρια αγορά εισροών της (υλικών και υπηρεσιών) 
ως προς τις συνολικές εισροές που απαιτούνται για τη λει¬ 
τουργία της : 

Παρέχονται μέχριτέσσερις (4) βαθμοί ως εξής: 

- Τέσσερις (4) βαθμοί εφόσον ο βαθμός εφοδιασμού της 
μονάδας με εισροές από την εγχώρια παραγωγή ή την πα¬ 
ροχή υπηρεσιών από εγχώριες επιχειρήσεις εκτιμάται ότι 
υπερβαίνει το 50% του συνόλου των εισροών που απαιτού¬ 
νται για τη λειτουργία της μονάδας. 

- Δύο (2) βαθμοί εφόσον ο βαθμός εφοδιασμού της μο¬ 
νάδας με εισροές από την εγχώρια παραγωγή ή την παρο¬ 
χή υπηρεσιών από εγχώριες επιχειρήσεις εκτιμάται ότι υ¬ 
περβαίνει το 20% μέχρι και 50% του συνόλου των εισροών 
που απαιτούνται για την λειτουργία της μονάδας. 

Δεν παρέχονται βαθμοί εφόσον ο κατά τα παραπάνω 
βαθμός εφοδιασμού εκτιμάται σεποσοστό μικρότεροήίσο 
του 20%. 

Για την εφαρμογή του κριτηρίου αυτού: 
α) Υπολογίζονται μόνο οι εισροές της μονάδας στην ο¬ 
ποία αφορά η επένδυση ή / και το πρόγραμμα. 


β) Υποβάλλονται από τον επενδυτή πλήρη και αναλυτικά 
στοιχεία για την εκτίμηση του βαθμού εφοδιασμού με εισ¬ 
ροές από την εγχώρια αγορά στο φάκελλο της αίτησης υ¬ 
παγωγής. 

Άρθρο 4 

Πρόσθετα κριτήρια προτεραιότητας-υπαγωγήςτων βιώ¬ 
σιμων επενδύσεων ή/και προγραμμάτων χρηματοδοτικής 
μίσθωσης εξοπλισμού, των επιχειρήσεων του πρωτογεννή 
τομέα. 

1. Η κατάταξη της επένδυσης ως δραστηριότητα υψη¬ 
λής, μέσης ή χαμηλής προτεραιότητας σύμφωνα με την γε¬ 
ωργική πολιτική της Χώρας: 

Παρέχονται μέχριτέσσερις (4) βαθμοί, ως εξής: 

- Στις επενδύσεις που αναφέρονται σε δραστηριότητες 
που κατατάσσονται στις δραστηριότητες υψηλής προτε¬ 
ραιότητας παρέχονται τέσσερις (4) βαθμοί. 

- Στις επενδύσεις που αναφέρονται σε δραστηριότητες 
που κατατάσσονται στις δραστηριότητες μέσης προτεραι¬ 
ότητας, παρέχονται τρεις (3) βαθμοί. 

- Στις επενδύσεις που αναφέρονται σε δραστηριότητες 
που κατατάσσονται στις δραστηριότητες χαμηλής προτε¬ 
ραιότητας, παρέχονται δύο (2) βαθμοί. 

Γ ια την εφαρμογή του παρόντος κριτηρίου, οι δραστη¬ 
ριότητες της περίπτωσης (θ) της παραγράφου 1 του άρ¬ 
θρου 3 του Ν. 2601 /98 και οι δραστηριότητες της περίπτω¬ 
σης (ί) της παραγράφου 1 του άρθρου 3 του ιδίου ως άνω 
νόμου, κατατάσσονται σε υψηλής, μέσης και χαμηλής προ¬ 
τεραιότητας ως εξής: 

ΔΡΑΣΤΗΡΙΟΤΗΤΕΣ ΥΨΗΛΗΣ ΠΡΟΤΕΡΑΙΟΤΗΤΑΣ: 

- Παραγωγή κηπευτικών ειδών καθώς και σπόρων κηπευ¬ 
τικών ειδών 

- Βοοτροφικές μονάδες κρεατοπαραγωγής 

- Βοοτροφικές μονάδες γαλακτοπαραγωγής (εφόσον 
διαθέτουν ποσόστωση γάλακτος). 

- Αιγοπροβατοτροφικές μονάδες 

- Χοιροτροφικές μονάδες 

- Πτηνοτροφικές μονάδες μόνο για επέκταση ή/και εκ¬ 
συγχρονισμό λειτουργουσών υφισταμένων μονάδων 

- Μελισσοκομικές μονάδες 

- Σηροτροφικές μονάδες 

- Κονικλοτροφικές μονάδες 

- Μονάδες εκτροφής στρουθοκαμήλου 

- Μονάδες μονόπλων 

- Μονάδες νηκτικών πτηνών 

- Παραγωγή βιολογικών προϊόντων φυτικής και ζωικής 
προέλευσης 

- Γεωργικές Επιχ/σεις νέων καλλιεργειών (αντικατάστα¬ 
ση παλαιών) 

- Επεξεργασία αναποφλοίωτου ρυζιού 

- Ιχθυοκαλλιέργειες γλυκέων υδάτων (πέστροφες, σολω¬ 
μοί, στουργιόνια και ιχθ/κοί σταθμοί αυτών) 

- Οστρακοκαλλιέργειες (χτένια, κυδώνια, στρείδια και 
σταθμοί αναπαραγωγής αυτών). 

ΔΡΑΣΤΗΡΙΟΤΗΤΕΣ ΜΕΣΗΣ ΠΡΟΤΕΡΑΙΟΤΗΤΑΣ: 

- Παραγωγή φυτών εσωτερικού χώρου 

- Παραγωγή αναπαραγωγικού υλικού (φυτώρια) 

- Ιχθυοκαλλιέργειες γλυκέων υδάτων (χέλια, γουλιανοί, 
κεφαλοειδή και ιχθ/κοί σταθμοί αυτών) 

- Μυδοκαλλιέργειες και σταθμοί αναπαραγωγής μυδιών 

ΔΡΑΣΤΗΡΙΟΤΗΤΕΣ ΧΑΜΗΛΗΣ ΠΡΟΤΕΡΑΙΟΤΗΤΑΣ: 

- Παραγωγή ανθοκομικών ειδών - φυτών κηποτεχνίας 

- Παραγωγή δενδροκομικών ειδών 

- Παραγωγή λοιπών σπόρων 

- Λοιπές οστρακοκαλλιέργειες και σταθμοί αναπαραγω¬ 
γής των οστράκων 

- Ιχθυοκαλλιέργειες κυπρίνων και ιχθυογεννητικοί σταθ¬ 
μοί αυτών 

- Γεωργικές δραστηριότητες επιχειρήσεων αγροτικών ή 
αγροτοβιομηχανικών συνεταιρισμών ή ομάδων παραγω¬ 
γών ή ενώσεων ομάδων παραγωγών, για επενδύσεις σε μη¬ 
χανικά μέσα σποράς, καλλιέργειας και συγκομιδής. Εδώ 
δεν υπάγονται οι δραστηριότητες που υπάγονται στην πε¬ 
ρίπτωση (θ) τηςπαρ. 1 του άρθρου 3 του Ν. 2601/98. 

2. Συμβολή στην εξοικονόμιση ενέργειας, στην προστα¬ 
σία του περιβάλλοντος και την μείωση της ρύπανσης: 

- Παρέχονται μέχρι δύο (2) βαθμοί ως εξής: 

Δύο (2) βαθμοί στις επενδύσεις ή /και προγράμματα χρη¬ 
ματοδοτικής μίσθωσης που αφορούν στην εξοικονόμηση 
ενέργειας ή την προστασία του περιβάλλοντος και μείωση 
της ρύπανσης εφόσον ποσοστό άνω του 50% της συνολι¬ 
κής δαπάνης της επένδυσης αφορά στους ανωτέρω σκο¬ 
πούς. 

- Ένας (1) βαθμός στις επενδύσεις ή/και προγράμματα 
χρηματοδοτικής μίσθωσης που αφορούν στην εξοικονό¬ 
μηση ενέργειας ή την προστασία του περιβάλλοντος και 
μείωση της ρύπανσης, εφόσον ποοσοστό άνω του 25% και 
μέχρι 50% της συνολικής δαπάνης της επένδυσης αφορά 
στους ανωτέρω σκοπούς. 

Γιατην εφαρμογή του παρόντος κριτηρίου: 
α) Ως συνολική δαπάνη της επένδυσης νοείται το κόστος 
της επένδυσης συνυπολογιζομένου και του κόστους του ε¬ 
ξοπλισμού που αποκτάται με χρηματοδοτική μίσθωση, 
σύμφωνα με το κόστος που γίνεται δεκτό κατά την αξιολό¬ 
γηση της βιωσιμότητας της επένδυσης και 
β) Στη συνολική δαπάνη της επένδυσης, δεν περιλαμβά¬ 
νεται η αξία του οικοπέδου. 

3. Η μετεγκατάσταση λειτουργουσών μονάδων από την 
Περιοχή Α’, καθώς και η μετεγκατάσταση από άλλες πε¬ 
ριοχές, εφόσον γίνεται για περιβαλλοντικούς λόγους: 

Παρέχονται δύο (2) βαθμοί ως εξής: 
α) Στις επενδύσεις ή /και προγράμματα [χρηματοδοτικής 
μίσθωσης που αφορούν και σε μετεγκατάσταση λειτουρ- 
γουσών μονάδων από την περιοχή Α' στις λοιπές περιοχές 
του Ν. 2601/98. ■ 

Για να είναι δυνατή η βαθμολόγηση του σκέλους αυτού 
του κριτηρίου πρέπει να μετεγκαθίσταται όλη η παραγωγι¬ 
κή μονάδα, ή 

β) Στις επενδύσεις ή / και προγράμματα χρηματοδοτικής 
μίσθωσης που αφορούν και σε μετεγκατάσταση που επι¬ 
βάλλεται για περιβαλλοντικούς λόγους λειτουργουσών μο¬ 
νάδων από τις περιοχές Β’, Γ' ήΔ’του Ν. 2601 /98 σε άλλο ση¬ 
μείο της ίδιας ή άλλης περιοχής του ίδιου νόμου πλήντης Α’. 

Γ ια να είναι δυνατή η βαθμολόγηση του σκέλους αυτού 
του κριτηρίου πρέπει: 

ί) να μετεγκαθίσταται όλη η παραγωγική μονάδα και 
ϋ) να έχει εκδοθεί απόφαση του αρμόδιου οργάνου για υ¬ 
ποχρεωτική μετεγκατάστασή της για περιβαλλοντικούς λό¬ 
γους. 

Άρθρο 5 

Πρόσθετα κριτήρια προτεραιότητας - υπαγωγής των 
βιώσιμων επενδύσεων ή/και προγραμμάτων χρηματοδοτι¬ 
κής μίσθωσης εξοπλισμού, τωντουριστικών επιχειρήσεων. 

1. Επίπεδο προσφερομένων υπηρεσιών ιδρυόμενων ή εκ- 
συγχρονιζόμενων ή επεκτεινόμενων ξενοδοχειακών μονά¬ 
δων και τουριστικών οργανωμένων κατασκηνώσεων: 
Παρέχονται μέχρι τέσσερις (4) βαθμοί, ως εξής: 

-τέσσερις (4) βαθμοί για επενδύσειςπου αφορούν σε μο¬ 
νάδες ΑΑ’ τάξης 

- τρεις (3) βαθμοί για επενδύσεις που αφορούν σε μονά¬ 
δες Α’ τάξης 


- δύο (2) βαθμοί, για επενδύσεις που αφορούν σε μονά¬ 
δες Β’ τάξης. 

- ένας (1) βαθμός σε περίπτωση μόνο επενδύσεων εκ- 
συγχρονισμού μονάδων κατώτερων της Β’ τάξης. 

2. Αναβάθμιση σε ανώτερη τάξη, προκειμένου για επεν¬ 
δύσεις εκσυγχρονισμού ξενοδοχειακών μονάδων και του¬ 
ριστικών οργανωμένων κατασκηνώσεων: 

Παρέχονται δύο (2) βαθμοί, στις περιπτώσεις επενδύσε¬ 
ων εκσυγχρονισμού ολοκληρωμένης μορφής ξενοδοχεια¬ 
κών μονάδων ή τουριστικών οργανωμένων κατασκηνώσε¬ 
ων με τις οποίες γίνεται και αναβάθμιση της μονάδας σε α¬ 
νώτερη τάξη. 

3. Δημιουργία εγκαταστάσεων ειδικών μορφών τουρι¬ 
σμού: 

Παρέχονται πέντε (5) βαθμοί, στις περιπτώσεις επενδύσε¬ 
ων που αφορούν σε συνεδριακά κέντρα ή σε χιονοδρομικά 
κέντρα ή σε επιχειρήσεις αξιοποίησης ιαματικών πηγών ή σε 
λιμένες σκαφών αναψυχής (μαρίνες) ή σε γήπεδα γκολφ ή 
σε κέντρα θαλασσοθεραπείας ή σε κέντρα τουρισμού υγεί¬ 
ας ή σε κέντρα προπονητικού-αθλητικού τουρισμού. 

Στις μικτές περιπτώσεις λαμβάνεται υπόψη ο μεγαλύτε¬ 
ρος βαθμός είτε της ειδικής μορφής τουρισμού είτε της ξε¬ 
νοδοχειακής μονάδας. 

4. Μετατροπή παραδοσιακών ή διατηρητέων κτιρίων ή οι¬ 
κιών σε ξενοδοχειακές μονάδες: 

Παρέχονταιτρείς (3) βαθμοί, για επενδύσεις μετατροπής 
παραδοσιακών ή διατηρητέων κτιρίων ή οικιών σε ξενοδο¬ 
χειακές μονάδες. 

5. Συμβολή στην προστασία του περιβάλλοντος και τη 
μείωση της ρύπανσης: 

Παρέχονται δύο (2) βαθμοί στις επενδύσεις ή/και προ¬ 
γράμματα χρηματοδοτικής μίσθωσης που αφορούν στην 
προστασία του περιβάλλοντος και τη μείωση της ρύπαν- 
σης εφόσον άνω του 50% της συνολικής δαπάνης της ε¬ 
πένδυσης αφορούν το παραπάνω αντικείμενο. 

Γ ια την εφαρμογή του παρόντος κριτηρίου: 
α) Ως συνολική δαπάνη της επένδυσης νοείται το κόστος 
της επένδυσης συνυπολογιζομένου καιτου κόστουςτου ε¬ 
ξοπλισμού που αποκτάται με χρηματοδοτική μίσθωση, 
σύμφωνα με το κόστος που γίνεται δεκτό κατά την αξιολό¬ 
γηση της βιωσιμότητας της επένδυσης και 
β) Στη συνολική δαπάνη της επένδυσης, δεν περιλαμβά¬ 
νεται η αξία του οικοπέδου. 

6. Η δυνατότητα λειτουργίας της μονάδας πέραν της 
τουριστικής περιόδου της ευρύτερης περιοχής: 

Παρέχονται μέχρι δύο (2) βαθμοί, ως εξής: 

- δύο (2) βαθμοί, για εκτιμώμενη λειτουργία της τουριστι¬ 
κής μονάδαςγιαπερισσότερουςαπότρείς (3) μήνες πέραν 
της τουριστικής περιόδου της ευρύτερης περιοχής εγκα¬ 
τάστασής της. 

- ένας (1) βαθμός, για εκτιμώμενη λειτουργία της τουρι¬ 
στικής μονάδας για περισσότερο από ένα (1) μήνα και μέ- 
χριτρείς (3) μήνες πέραντηςτουριστικής περιόδου της ευ¬ 
ρύτερης περιοχής εγκατάστασής της. 

Γ ια την εφαρμογή του παρόντος κριτηρίου: 
α) Ως “τουριστική περίοδος της ευρύτερης περιοχής ε¬ 
γκατάστασης της μονάδας” νοείται ο μέσος όρος της επο¬ 
χιακής λειτουργίας των αντίστοιχων τουριστικών μονάδων 
των τελευταίων δύο χρόνων μέχρι την υποβολή της αίτη¬ 
σης υπαγωγής, του νησιού ή προκειμένου για την ηπειρω¬ 
τική Ελλάδα ή τη νήσο Κρήτη, της ευρύτερης περιοχής που 
έχει λειτουργική γειτνίαση με την θέση της εξεταζόμενης 
μονάδας και οριοθετείται ως ενιαία τουριστική περιοχή. 

Στο πλαίσιο αυτό ο επενδυτής υποχρεούται να υποβάλ¬ 
λει πλήρη επίσημα στοιχεία του ΕΟΤ για την τεκμηρίωση 

και επακριβή οριοθέτηση τηςτουρισπκής περιόδου τηςευ- 
ρύτερης περιοχής. 

β) Στις περιπτώσεις που η τουριστική μονάδα στην οποία 
αναφέρεται η επένδυση, έχει ήδη επιτύχει κατά τα προη¬ 
γούμενα της υποβολής της αίτησης υπαγωγής έτη τη λει¬ 
τουργία της πέραν της τουριστικής περιόδου της ευρύτε¬ 
ρης περιοχής εγκατάστασής της, λαμβάνει τους βαθμούς 
του κριτηρίου που αντιστοιχούν στο επιπλέον αυτό διάστη¬ 
μα λειτουργίας της έστω και αν δεν εκτιμάται περαιτέρω 
αύξησή του κατά την επόμενη δετία. 

Άρθρο 6 

Πρόσθετα κριτήρια προτεραιότητας - υπαγωγής των βιώ¬ 
σιμων επενδύσεων ή/και προγραμμάτων χρηματοδοτικής μί¬ 
σθωσης, των επιχειρήσεων του τομέα παροχής υπηρεσιών. 

1. Υπηρεσίες προηγμένης τεχνολογίας : 

Παρέχεται ένας (1) βαθμός στις επενδύσεις ή/και προ¬ 
γράμματα χρηματοδοτικής μίσθωσης εξοπλισμού που α- 
ναφέρονται σε υπηρεσίες οι οποίες κατά τις διατάξεις του 
Ν. 2601/98 έχουν χαρακτηριστεί ως υπηρεσίες εξαιρετικά 
προηγμένης τεχνολογίας. 

2. Ανάπτυξη λογισμικού, ανάπτυξη τεχνολογιών και βιομη¬ 
χανικών σχεδίων και εργαστήρια εφηρμοσμένης έρευνας: 

Παρέχεται ένας (1) βαθμός, στις επενδύσεις ή/και προ¬ 
γράμματα χρηματοδοτικής μίσθωσης εξοπλισμού επιχειρή- 
σεωνπου κατά τις διατάξειςτου Ν. 2601/98 έχουν χαρακτη¬ 
ριστεί ως επιχειρήσεις ανάπτυξης λογισμικού ή ως επιχει¬ 
ρήσεις ανάπτυξης τεχνολογιών και βιομηχανικών σχεδίων ή 
ως επιχειρήσεις (εργαστήρια) εφαρμοσμένης έρευνας. 

3. Κέντρα κοινής επιχειρηματικής Δράσης και Εταιρείες 
Διεθνούς Εμπορίου: 

Παρέχεται ένας (1) βαθμός στις επενδύσεις κέντρων κοι¬ 
νής επιχειρηματικής δράσης ή εταιρειών Διεθνούς Εμπορί¬ 
ου του Ν. 2601/98. 

4. Μεταφορά και αποθήκευση υγρών καυσίμων και υγρα¬ 
ερίων σε νησιώτικες περιοχές: 

Παρέχεται ένας (1) βαθμός στις επενδύσεις των επιχει¬ 
ρήσεων υγρών καυσίμων και υγραερίων της περίπτωσης 
(ν) τηςπαρ. 1 του άρθρου 3 του Ν. 2601/98. 

5. Κέντρα αποθεραπείας και αποκατάστασης και στέγες 
αυτόνομης διαβίωσης, για άτομα με ειδικές ανάγκες: 

Παρέχεται ένας (1) βαθμός στις επενδύσεις των επιχει¬ 
ρήσεων (κέντρων) αποθεραπείας και αποκατάστασης κα¬ 
θώς και παροχής στέγης αυτόνομης διαβίωσης σε άτομα 
με ειδικές ανάγκες, της περίπτωσης (σ) της παρ. 1 του άρ¬ 
θρου 3 του Ν. 2601/98. 

ΚΕΦΑΛΑΙΟ III 

ΚΟΙΝΟ ΕΛΑΧΙΣΤΟ ΠΟΣΟΣΤΟ 
Άρθρο 7 

Καθορισμός του κοινού ελάχιστου ποσοστού του συνό¬ 
λου των βαθμών κάθε τομέα, πάνω από το οποίο κάθε ε¬ 
πένδυση ή πρόγραμμα εγκρίνεται αμέσως κατά την εξέτα¬ 
ση και βαθμολόγησή του. 

1. Το κοινό ελάχιστο ποσοστό του συνόλου των βαθμών 
των κοινών και πρόσθετων κριτηρίων κάθε τομέα που κα¬ 
θορίζονται στα άρθρα 2 ή/και 3 ή/και 4 ή/και 5 ή/και 6της πα¬ 
ρούσας, καθορίζεται στο σαράντα τοις εκατό (40%). Κάθε 
επένδυση ή / και πρόγραμμα χρηματοδοτικής μίσθωσης ε¬ 
ξοπλισμού που κατά τη βαθμολόγησή του από την αρμόδια 
γνωμοδοτική επιτροπή συγκεντρώνει βαθμούς περισσότε¬ 
ρους από εκείνους που αντιστοιχούν στο καθοριζόμενο ως 
άνω κοινό ελάχιστο ποσοστό, εγκρίνεται αμέσως κατά την 
εξέταση και βαθμολόγησή του για υπαγωγή της στις δια¬ 


τάξεις του Ν. 2601/98, εφόσοντο διατιθέμενο κονδύλι επι¬ 
χορηγήσεων και επιδοτήσεων χρηματοδοτικής μίσθωσης 
επαρκεί. 

2. Ως σύνολο βαθμών των κοινών και πρόσθετων κριτη¬ 
ρίων κάθε τομέα επί του οποίου εφαρμόζεται το ως άνω ε¬ 
λάχιστο κοινό ποσοστό για να υπολογιστούν οι βαθμοί πά¬ 
νω από τους οποίους η επένδυση ή το πρόγραμμα εγκρίνε- 
ται αμέσως, νοείται το άθροισμα των μέγιστων βαθμών ό¬ 
λων των κριτηρίων, ήτοι:. 

α) Επενδύσεις Μεταποιητικών, Μεταλλευτικών και Εξο- 
ρυκτικών επιχειρήσεων: 

Σύνολο βαθμών πενήντα (50). 

β) Επενδύσεις επιχειρήσεων πρωτογεννή τομέα: 

Σύνολο βαθμών είκοσι εννέα (29). 

γ) Επενδύσεις Τουριστικών επιχειρήσεων: 

Σύνολο βαθμών τριάντα εννέα (39). 

δ) Επενδύσεις επιχειρήσεων Παροχής Υπηρεσιών: 

Σύνολο βαθμών είκοσι δύο (22). 

ΚΕΦΑΛΑΙΟ IV 

ΛΕΙΤΟΥΡΓΙΑ, ΤΡΟΠΟΣ ΚΑΙ ΛΟΙΠΕΣ ΛΕΠΤΟΜΕΡΕΙΕΣ 
ΕΦΑΡΜΟΓΗΣ 

Άρθρο 8 

1. Κάθε αίτηση υπαγωγής που υποβάλλεται, ελέγχεται α¬ 
πό την αρμόδια υπηρεσία αφενός εάν συνοδεύεται από όλα 
τααπαιτούμενα δικαιολογητικά και στοιχεία και αφετέρου ε¬ 
άν η οικονομοτεχνική μελέτη τυχόν εμφανίζει σοβαρές ελ¬ 
λείψεις οι οποίες καθιστούν αδύνατη την αξιολόγηση της υ- 
ποβληθείσας πρότασης. Αιτήσεις υπαγωγής που υποβάλ¬ 
λονται στο ΕΛ.Κ.Ε. Α.Ε., την επομένη εργάσιμη ημέρα της υ¬ 
ποβολής τους, διαβιβάζονται στο Υπουργείο Εθνικής 
Οικονομίας ή την Περιφέρεια Ανατολικής Μακεδονίας & 
Θράκης ανάλογα, για τον ως άνω έλεγχο και την περαιτέρω 
εξέταση για υπαγωγή τους ή μή στις διατάξεις του Ν. 
2601/98. 

Κάθε αίτηση υπαγωγής που τυχόν δεν συνοδεύεται από 
όλα τα απαιτούμενα δικαιολογητικά και στοιχεία ή εμφανί¬ 
ζει στην οικονομοτεχνική της μελέτη σοβαρές ελλείψεις οι 
οποίες καθιστούν αδύνατη την αξιολόγηση της υποβληθεί- 
σαςπρότασης, θεωρείται ως μηδέποτε υποβληθείσα καιτί- 
θεται στο αρχείο. 

2. Μετά τον έλεγχο που περιγράφεται στην προηγούμενη 
παράγραφο, κάθε αίτηση υπαγωγής εξετάζεται ως προς την 
βιωσιμότητα της προτεινόμενης επένδυσης ή/και προγράμ¬ 
ματος χρηματοδοτικής μίσθωσης εξοπλισμού σύμφωνα με 
το άρθρο 1 τηςπαρούσας. Στο πλαίσιο αυτό, η αρμόδια γνω¬ 
μοδοτική επιτροπή γνωμοδοτεί, ύστερα από αιτιολογημένη 
εισήγηση της αρμόδιας υπηρεσίας ιδιωτικών επενδύσεων, 
είτε κρίνοντας βιώσιμη την προτεινόμενη επένδυση ή/και 
πρόγραμμα χρηματοδοτικής μίσθωσης είτε για την απόρρι¬ 
ψή της σε περίπτωση που την κρίνει μή βιώσιμη. 

Για την εκτίμηση της βιωσιμότητας λαμβάνονται υπόψη 
οι προβλέψεις της Υπηρεσίας, όπως αυτές οριστικοποιού- 
νται από την αρμόδια γνωμοδοτική επιτροπή. 

Προκειμένου για προτάσεις που αφορούν σε εκσυγχρονι¬ 
σμό ή επέκταση κλπ. υφισταμένων παραγωγικών μονάδων, 
εκτιμάται η βιωσιμότητα της επένδυσης ή/και του προγράμ¬ 
ματος χρηματοδοτικής μίσθωσης εξοπλισμού καθώς και 
της παραγωγικής μονάδας συνολικά στην οποία η πρόταση 
αναφέρεται. Επίσης, προκειμένου για υφιστάμενες επιχει¬ 
ρήσεις, εκτιμάται η συνολική βιωσιμότητα της εταιρείας ή 
της ατομικής επιχείρησης, στο βαθμό που επηρεάζεται από 
την προτεινόμενη επένδυση ή/και πρόγραμμα. 

3. Κάθε επένδυση ή/και πρόγραμμα χρηματοδοτικής μί- 

σθωσης εξοπλισμού που κρίνεται από την αρμόδια γνωμο- 
δοτική επιτροπή ως βιώσιμο, βαθμολογείται σύμφωνα με 
τα κριτήρια των άρθρων 2 ή/και 3 ή/και 4 ή/και 5 ή/και 6, και 
εφόσον συγκεντρώσει τουλάχιστον τους βαθμούς που α¬ 
ντιστοιχούν στο καθοριζόμενο στο προηγούμενο άρθρο 7 
κοινό ελάχιστο ποσοστό του συνόλου των βαθμών του συ¬ 
γκεκριμένου τομέα στον οποίο εντάσσεται η εξεταζόμενη 
πρόταση, εγκρίνεται αμέσως για την υπαγωγή της στις δια¬ 
τάξεις του Ν. 2601/98 εφόσον το διατιθέμενο για το έτος 
κονδύλι επιχορηγήσεων και επιδοτήσεων χρηματοδοτικής 
μίσθωσης του συγκεκριμένου φορέα επαρκεί. 

Στις περιπτώσεις που το διατιθέμενο ετήσιο κονδύλι εξα¬ 
ντληθεί κατά την διαδικασία εξέτασης και υπαγωγής των ε¬ 
πενδύσεων ή/και προγραμμάτων, τυχόν αιτήσεις υπαγω¬ 
γής για τις οποίες μέχρι την εξάντληση του κονδυλίου δεν 
ολοκληρώθηκαν οι διαδικασίες υπαγωγής από την αρμό¬ 
δια υπηρεσία και γνωμοδοτική επιτροπή, υπάγονται στις 
διατάξεις του Ν. 2601/98 κατά το επόμενο έτος, πριν από 
την εξέταση των αιτήσεων υπαγωγής που θα υποβληθούν 
μετά την 1η Ιανουάριου του έτους αυτού. 

4. Οι διαδικασίες εξέτασης και υπαγωγής από την αρμό¬ 
δια υπηρεσία και γνωμοδοτική επιτροπή κάθε υποβαλλό¬ 
μενης αίτησης υπαγωγής, ολοκληρώνονται το αργότερο ε¬ 
ντός τριών (3) μηνών από την ημερομηνία υποβολής της 
πρότασης. 

5. Για την εισαγωγή των αιτήσεων υπαγωγής στην αρμό¬ 
δια γνωμοδοτική επιτροπή, τηρείται η απόλυτη σειρά της 
προτεραιότητας με την οποία έχουν υποβληθεί οι αιτήσεις 
αυτές. Είναι δυνατή η ταυτόχρονη εισαγωγή σε συγκεκρι¬ 
μένη συνεδρίαση της αρμόδιας γνωμοδοτικής επιτροπής 
αιτήσεων υπαγωγής που έχουν υποβληθεί σε διαφορετικά 
χρονικά σημεία εντός του τριμήνου της προηγούμενης πα¬ 
ραγράφου 4, υπό την προϋπόθεση ότι δεν έχει παραλει- 
φθεί η εισαγωγή καμμιάς αίτησης υπαγωγής που έχει υπο¬ 
βληθεί κατά το ίδιο ή προγενέστερο διάστημα με το χρονι¬ 
κό διάστημα υποβολής εκείνων που εισάγονται στη συγκε¬ 
κριμένη συνεδρίαση. 

6. Στιςπεριπτώσειςπου μετά την υπαγωγή στις διατάξεις 
του Ν. 2601/98 όλωντων επενδύσεων ή/και προγραμμάτων 
του έτους που συγκέντρωσαν τους βαθμούς πάνω από το 
κοινό ελάχιστο ποσοστό του συνόλου των βαθμών του το¬ 
μέα τους, απομένει αδιάθετο τμήμα του διατιθέμενου για 
το έτος αυτό κονδυλίου επιχορηγήσεων και επιδοτήσεων 
χρηματοδοτικής μίσθωσης, το τμήμα αυτό διατίθεται για 
την υπαγωγή βιώσιμων επενδύσεων ή/και προγραμμάτων 
του ίδιου έτους που η βαθμολογία τους ισούται ή υπολεί¬ 
πεται των βαθμών που αντιστοιχούν στο κοινό ελάχιστο πο¬ 
σοστό του συνόλου των βαθμών του τομέα τους. Για το 
σκοπό αυτό οι επενδύσεις ή/και τα προγράμματα αυτά ό¬ 
λων των τομέων κατατάσσονται σε ενιαίο πίνακα σύμφωνα 
με το ποσοστό του συνόλου των βαθμών του τομέα τους 
που συγκέντρωσαν, με πρόταξη εκείνων που συγκέντρω¬ 
σαν το μεγαλύτερο ποσοστό. 

Εγκρίνονται για υπαγωγή τους στις διατάξεις του παρό¬ 
ντος εκείνες οι επενδύσεις ή/και προγράμματα που προ¬ 
τάσσονται στην κατάταξη και μέχρι την κάλυψη του αδιά¬ 
θετου τμήματος του κονδυλίου. Σε περίπτωση που κατά τη 
διαδικασία έγκρισης των επενδύσεων ή/και προγραμμά¬ 
των του πίνακα κατάταξης προκύψει ότι το απομένον κον¬ 
δύλι δεν επαρκεί για την κάλυψη όλων των τυχόν ισοβαθ- 
μουσών επενδύσεων ή/και προγραμμάτων, εγκρίνονται ό¬ 
λες οι ισοβαθμούσες επενδύσεις ή/και προγράμματα, καθ’ 
υπέρβαση του απομένοντος αυτού κονδυλίου. 

Οι υπόλοιπες επενδύσεις ή/και προγράμματα που έχουν 


καταταγεί στον πίνακα σε χαμηλότερη θέση από εκείνη της 
τελευταίας υπαγόμενης επένδυσης ή/και προγράμματος, 
απορρίπτονται. 

Άρθρο 9 

1. Για τους σκοπούς εφαρμογής της παρούσας απόφα¬ 
σης η αίτηση υπαγωγής πρέπει να περιλαμβάνει, πέραν 
των λοιπών απαιτουμένων δικαιολογητικών και στοιχείων, 
και χωριστό Ειδικό Παράρτημα των Κριτηρίων Προτε¬ 
ραιότητας - Υπαγωγής. Στο Ειδικό αυτό Παράρτημα ο ε¬ 
πενδυτής θα παραθέτει, για κάθε κριτήριο: α) όλες τις α- 
παιτούμενες αναλύσεις και υπολογισμούς που προκύ¬ 
πτουν ως αναγκαίοι για την εφαρμογή του κριτηρίου έστω 
και αν τα αντίστοιχα στοιχεία ευρίσκονται στην οικονομο¬ 
τεχνική μελέτη και β) τα πλήρη επίσημα στοιχεία, δικαιολο- 
γητικά και πληροφορίες, για την απαιτούμενη τεκμηρίωση 
που προκύπτει για κάθε κριτήριο. 

Η μή υποβολή του ως άνω Ειδικού Παραρτήματος ή η υ¬ 
ποβολή μή πλήρους σύμφωνα με τα αναφερόμενα στην 
προηγούμενη παράγραφο συνιστά λόγο εφαρμογής της 
διάταξης του πρώτου εδαφίου της παραγράφου 5 του άρ¬ 
θρου 8του Ν. 2601/98. 

Σε περίπτωση που διαπιστωθεί ότι έγινε απόκρυψη στοι¬ 
χείων ή δικαιολογητικών ή ότι υποβλήθηκαν ψευδή ή πλα¬ 
στά ή παραπλανητικά στοιχεία ή δικαιολογητικά, έχει ε¬ 
φαρμογή η διάταξη του τρίτου εδαφίου της παραγράφου 
29του άρθρου 6του Ν. 2601/98. 

2. Γιατηνυποβοήθησητουέργουτηςβαθμολόγησηςτων 
επενδύσεων ή/και προγραμμάτων από την αρμόδια γνω¬ 
μοδοτική επιτροπή, ή υπηρεσία στα πλαίσια της εισήγησης 
αξιολόγησης συντάσσει αναλυτικό ειδικό εισηγητικό πα¬ 
ράρτημα στο οποίο παρατίθενται τα πλήρη διατιθέμενα 
στοιχεία καθώς και οι αναλυτικοί υπολογισμοί και εκτιμή¬ 
σεις βάσει των οποίων βαθμολογείται το κάθε κριτήριο. 

3. Η απόφαση υπαγωγής επένδυσης ή/και προγράμμα¬ 
τος δεν είναι δυνατόν να τροποποιηθεί ως προς τα σημεία 
εκείνα που σχετίζονται με τα κριτήρια Προτεραιότητας - 
Υπαγωγής, εφόσον προκύπτει ότι εάν τα προτεινόμενα για 
την τροποποίηση δεδομένα είχαν ληφθεί υπόψη στη βαθ¬ 
μολόγηση της επένδυσης ή/και του προγράμματος για την 
υπαγωγή του στις διατάξεις του Ν. 2601/98, η επένδυση 
ή/και το πρόγραμμα αυτό δεν θα συγκέντρωνε τους βαθ¬ 
μούς που αντιστοιχούν στο κοινό ελάχιστο ποσοστό του 
συνόλου των βαθμών του τομέα του ή δεν θα συγκέντρωνε 
ποσοστό του συνόλουτωνβαθμώντουτομέα του ικανό για 
την έγκρισή του σε περίπτωση που το συγκεκριμένο έτος 
είχε απομείνει αδιάθετο τμήμα το υ κο νδ υλίου το οποίο χρη - 
σιμοποιήθηκε για την υπαγωγή επενδύσεων ή/και προ¬ 
γραμμάτων που η βαθμολογία τους υπολείπονταν του κοι¬ 
νού ελάχιστου ποσοστού. 

Άρθρο 10 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Β'). 

Άρθρο 11 

Από την εφαρμογή της παρούσας απόφασης δεν προκύ¬ 
πτει πρόσθετη δαπάνη εις βάρος του Κρατικού Προϋπο¬ 
λογισμού. 

Αθήνα, 31 Ιουλίου 1998 

Ο ΥΠΟΥΡΓΟΣ 

